Η ασφάλιση αστικής ευθύνης από αυτοκινητικά ατυχήματα υπό το πρίσμα των αλλαγών που επέφεραν οι Ν. 4092/2012 και Ν. 4261/2014
Creators: name: Μπεκιάρη, Αναστασία Κωνσταντίνου
Publisher: name: Aristotle University of Thessaloniki
Year: 2016
Subjects: Υποχρεωτική ασφάλιση αυτοκινήτων
Επικουρικό Κεφάλαιο
Κατάρτιση ασφαλιστικής σύμβασης
Obligatory insurance of cars
Auxiliary Fund
Compiling of the insurance contract

description: Ο νόμος 489/1976 “περί υποχρεωτικής ασφαλίσεως της εξ’ ατυχημάτων αυτοκινήτων αστικής ευθύνης” αποτέλεσε την πρώτη νομοθετική ρύθμιση υποχρεωτικής ασφάλισης αστικής ευθύνης, αποσκοπώντας στην αποτελεσματικότερη και δικαιότερη προστασία των θυμάτων τροχαίων ατυχημάτων, η ικανοποίηση των οποίων γινόταν σπασμωδικά και χωρίς σύστημα. Ενδιαφέρον παρουσιάζουν οι τροποποιήσεις που υπέστη ο ν. 489/1976 με τους ν. 4092/2012, που επέφερε πληθώρα αλλαγών αναφορικά με την ευθύνη του Επικουρικού Κεφαλαίου, στα πλαίσια αντιμετώπισης των οικονομικών προβλημάτων που αυτό αντιμετώπιζε και ν. 4261/2014, ο οποίος επέφερε σημαντικές τροποποιήσεις ως προς τη διαμόρφωση της ασφαλιστικής σύμβασης. Συγκεκριμένα, με το ν. 4092/2012 περιορίστηκε το ανώτατο όριο αποζημίωσης που καταβάλλει το Επικουρικό Κεφάλαιο σε περίπτωση ανάκλησης της άδειας λειτουργίας ασφαλιστικής εταιρίας καθώς και για χρηματική ικανοποίηση λόγω ψυχικής οδύνης, ενώ παράλληλα επιβλήθηκε επιτόκιο 6% και αναδρομική ισχύ του νόμου. Όλες οι παραπάνω ρυθμίσεις αμφισβητήθηκαν ως προς τη συμφωνία τους τόσο με το Σύνταγμα, όσο και με το Κοινοτικό Δίκαιο. Για το ζήτημα αναμένεται να λάβει θέση η ολομέλεια του Αρείου Πάγου. Ο ν. 4261/2014 τροποποίησε σημαντικά την κατάρτιση της ασφαλιστικής σύμβασης, προς αποφυγή των καταστρατηγήσεων που λάμβαναν χώρα. Έτσι, καταργήθηκε κατ’ αρχάς η δυνατότητα σύναψης προσωρινής ασφαλιστικής σύμβασης και η έκδοση ειδικού σήματος, όπως προβλεπόταν στο άρθρο 6α§1. Επίσης, βασική αλλαγή που επήλθε με τον ανωτέρω νόμο είναι ότι η ασφαλιστική κάλυψη αρχίζει μόνο μετά την ολοσχερή καταβολή του ασφαλίστρου που αντιστοιχεί στην ασφαλιστική περίοδο που ακολουθεί. Συνεπώς, πριν την καταβολή αυτή ο ασφαλιστής πλέον δεν αρχίζει να φέρει τον κίνδυνο. Τέλος, η ασφαλιστική σύμβαση δεν ανανεώνεται αυτοδίκαια για ίσο χρονικό διάστημα κατά τη συμβατική λήξη αυτής. Πλέον η ανανέωσή της επιτρέπεται μόνο μετά την εμπρόθεσμη καταβολή ολόκληρου του ασφαλίστρου της επόμενης ασφαλιστικής περιόδου. Πέραν αυτών, στην παρούσα εργασία αναλύονται τα ζητήματα σχετικά με την ασφαλιστική κάλυψη, ήτοι τα πρόσωπα που καλύπτονται ασφαλιστικά, το περιεχόμενο της ασφαλιστικής κάλυψης και οι εξαιρέσεις από αυτήν καθώς και το πλαίσιο προστασίας του ζημιωθέντος τρίτου. Η προστασία του ζημιωθέντος τρίτου επιτυγχάνεται αφενός από τη θέσπισή της ασφάλισης της αστικής ευθύνης από τροχαία αυτοκινητικά ατυχήματα ως υποχρεωτικής αφετέρου με την ενδυνάμωση της θέσης του ζημιωθέντος τρίτου, ο οποίος είναι οπλισμένος α) με τη δυνατότητα άσκησης ευθείας αγωγής εναντίον του ασφαλιστής και β) την αρχή του απροβλήτου των ενστάσεων που πηγάζουν από την ασφαλιστική σύμβαση.
description: The law 489/1976 "about compulsory insurance about 'civil liability caused from auto accident" was the first regulation about compulsory insurance of civil liability, aiming at more efficient and equitable protection of accident victims, the satisfaction of which was fitfully and without order. Of interest are the amendments made by law. 489/1976 with law 4092/2012, which introduced many changes regarding the responsibility of the Auxiliary Fund, in order to be address the economic problems it faced and by law 4261/2014, which introduced significant changes to the configuration of the insurance contract. Specifically, law 4092/2012 limited the maximum amount of compensation paid by the Auxiliary Fund for revocation of the insurance company's operating license and for compensation for mental anguish, while imposed interest rate of 6% and retroactive law. All these arrangements were disputed as to their compliance with both the Constitution and with Community Law. About this issue is about to decide the plenary session of the Supreme Court. The law 4261/2014 significantly modified the compiling of the insurance contract, in order to avoid circumventions that were taking place. So firstly, the law abolished the possibility of concluding temporary insurance contract and the possibility of issuing a special signal, as provided in article 6a§1. Also an important change that was made to the above law, is that insurance coverage begins only after the full payment of the premium, corresponding to the insurance period that follows. Accordingly, before the payment is made, the insurer do not begin to bear the risk anymore. Finally, the insurance contract is not automatically renewed for a similar period of time, when the contract ceases to be in force. The renewal of the contract is allowed only after the timely paying the full insurance for the next insurance period. In addition to those, in the present study are analyzed the issues concerning the insurance coverage, namely, the persons that are covered by the insurance, the content of the insurance coverage and the exceptions from it, as well as the victim's protection framework. The protection of the third victim is achieved firstly by the introduction of civil liability insurance of road motor vehicle accidents as compulsory and secondly by strengthening the victim's position, who have two possibilities a) the possibility of direct actions against the insurer and b) the absence of possibility for the insurer to claim that there are faults in the insurance contract.